kardosdrur/scandi-wiki huggingface dataset:
Hævi mætal og hass

Hævi mætal og hass er det første studiealbum fra det danske rockband Red Warszawa. Pladen blev indspillet i et studie på Frederiksberg og består primært af genindspillede sange fra to tidligere demobånd. Dette gælder dog ikke sange som fx "Hævi mætal og hass", som også er titlen på albummet.
Produktionen af dette album var meget anderledes end på de tre tidligere demobånd, da dette var en rigtig studieoptagelse. Pladen fik en spilletid på 74 minutter og er også blevet kaldt Greatest Hits 1986-1996 Volume 1.

Titel 
Selve albumtitlen Hævi mætal og hass er en form for dansk slang for Heavy metal og hash, som ville være titlen stavet rigtigt.

Sange 
 "Sten og Trille"
 "Hurra skolen brænder"
 "Mosekonen brygger"
 "Norsk black metal"
 "Heavy metal og hass"
 "Analfabet"
 "Lugter af fisk"
 "Børn er dumme og grimme"
 "Aldi"
 "Singelingeling"
 "Ticeman Control"
 "Dødshimlen"
 "Jeg hader alle mennesker"
 "Har du nogen venner"
 "Narkoøgle"
 "Søren Autonom"
 "Den sorte sang"
 "2 slags geddar "
 "Den dystra staden "
 "Bagermester Jensen"
 "Hestepik"

Sang info 
Sangen "Aldi" er sunget på tysk og gør grin med den tyske supermarkedskæde af samme navn.

Selve ordet "Ticeman" er opfundet af bandet. Det kan kaldes for en slags Faux-Anglicization af ordet tissemand.

"Den dystra staden" er sunget på svensk.

Personal 
 "Lækre" Jens Mondrup – vokal
 "Heavy" Henning Nymand – guitar
 "Tonser" Henrik – bas
 Jan Wiegandt – trommer
 Lars Schmidt – producer

Referencer

Eksterne henvisninger 
 

Debutalbum fra 1996
Red Warszawa-album
Debutalbum fra Danmark
Skal vi lege doktor?

Skal vi lege doktor? er det danske heavy metal-band Red Warszawas andet studiealbum. Albummets undertitel er "Greatest Hits 1986-1997 Volume 2".

Spor 
På albummet er sangene:
 "Skal vi lege Doktor"
 "Slå ihjel"
 "Den sorte garderobe"
 "Satanisk kommunisme"
 "Fjæsing"
 "MC Nymands rap"
 "Sindsyg af natur"
 "Børnenes domstol"
 "Strandvasker"
 "Onnanitta"
 "Noas ark"
 "Ulrikkensborg Plads"
 "Lumrefismanden"
 "Nord for Nordkap"
 "Julemandens selvmordsbrev"
 "Instant Drunk"

Referencer

Eksterne henvisninger 
 

Album fra 1998
Red Warszawa-album
Moskvas Jernbaner

Moskvas Jernbaner (, ) er et datterselskab af Ruslands Jernbaner.

I 2009 havde Moskvas Jernbaner omkring  ansatte., hovedkontoret ligger på Komsomolskajatorvet. Moskvas Jernbaner håndterer jernbanetjenester i store dele af Centralrusland, inklusive Moskva og Moskva oblast (alle jernbaner udover jernbanen til Sankt Petersborg, der forvaltes af Oktjabrskaja-jernbanen (),Smolensk, Vladimir, Rjasan, Tula, Kaluga, Brjansk, Orjol, Lipetsk og Kursk oblast.

Banegårde 
Moskvas Jernbaner har 9 banegåde og flere stationer til passagertransport, tre af banegårdene, Kazanskij, Leningradskij og Jaroslavskij, ligger på Komsomolskajatorvet, hvor også Kalantjovskaja station og Komsomolskaja metrostation ligger:

 Belorusskij banegård
 Kazanskij banegård
 Leningradskij banegård
 Kijevskij banegård
 Kurskij banegård
 Paveletskij banegård
 Rizjskij banegård
 Savjolovskij banegård
 Jaroslavskij banegård

Galleri

Noter

Eksterne henvisninger 

 Moskvas Jernbaners hjemmeside 

 
Etableret i 1959
Halafperioden

Halaf-perioden er en benævnelse på perioden fra omkring 6.100 f.Kr. til 5.100 f.Kr i Mellemøsten, i særdeleshed Mesopotamien.

Halaf er en distinkt kultur i det nordlige Mesopotamien, Syrien, dele af Tyrkiet frem til grænsen mod Iran. Det fundsted, som har givet navn til perioden, er Tell Halaf i Syrien. Andre vigtige fundsteder er Tell Arpachiyah (Irak) og Yarim Tepe. Det er også en række andre fundsteder over et vidstrakt område, men de arkæologiske studier af disse er hidtil forholdsvis rudimentære.

Der skelnes mellem fire perioder: Tidlig, mellemste, sen og en Halaf-Obed-overgangsfase. Kulturen bliver gennem disse faser stadig mere udbredt, men kerneområdet var langs Tigris i det nordlige Irak og det østlige Syrien.

To innovationer i denne periode styrkede og forstærkede overgangen til jordbrug inden for den frugtbare halvmåne. For det første opstod nu vide netværker for handel med obsidian, en hård stenart som blev fragtet over meget lange strækninger – fra det centrale Tyrkiet til det sydlige Jordan, og fra Østtyrkiet til det sydvestlige Iran.

For det andet blev kunsten at brænde keramik opfundet spontant i Mellemøsten efter 6.900 f.Kr, ganske vist senere end tilsvarende opfindelser i blandt andet Egypten og Japan. Keramikken muliggjorde bedre lagringsmetoder, og omkring 6000 f.Kr har denne mulighed for kogning af mad og lagring af korn over tid gjort det muligt at introducere jordbrug i stor skala også i de tidligere risikable sumpområder i Egypten og Mesopotamien, hvor floderne blev dræneret for dyrkning.

På grund af forekomsten af keramik kaldes Halaf-perioden også keramisk neolitikum i denne region.

Noter

Litteratur 
 Dietz-Otto Edzard (utg.): Reallexikon der Assyriologie und Vorderasiatischen Archäologie (RLA). Bd. 4, de Gruyter, Berlin 1975, S. 55–59 
 Roger Matthews: The early prehistory of Mesopotamia, 5000,000 to 4,500 bc (Subartu V), Brepols 2000 , S. 85-111 
 Michael Roaf: Mesopotamien.  Bildatlas der Weltkulturen. München 1991. , S. 49–51

Eksterne henvisninger 

 Article on reconstruction of Tell Halaf statues 
 Project page for Tell Halaf and statue reconstruction

Højkulturer
Hakadal Station

Hakadal Station (Hakadal stasjon) er en jernbanestation på Gjøvikbanen i Hakadal i Akershus fylke i Norge. Stationen består af to spor med to perroner, gangbro, parkeringsplads og en brun stationsbygning i træ opført efter tegninger af Paul Due.

Stationen blev oprettet som Hakedal 20. december 1900 men skiftede navn til Hakadal 1. september 1922. Stationen blev fjernstyret 13. december 1971 1971 men var stadig betjent for ekspedition af passagerer og gods indtil 1. januar 1971, hvor den blev gjort ubemandet.

Litteratur

Eksterne henvisninger 

Stationer på Gjøvikbanen
Etableret i 1900
Jernbanestationer i Viken
Riyad Mahrez

Riyad Karim Mahrez (arabisk: رياض محرز, født 21. februar 1991 i Sarcelles, Frankrig) er en algiersk fodboldspiller, der spiller i Saudi Professional League-klubben Al-Ahli som kantspiller.

Mahrez indledte sin karriere som ungdomsspiller i sin fødeby i klubben AAS Sarcelles. Han blev professionel i 2009 i den lille franske klub Quimper, hvor han blot spillede én sæson, inden han fortsatte til Le Havre. Her spillede han i tre sæsoner, først på reserveholdet, inden han efterhånden slog igennem på førsteholdet. I januar 2014 hentede Leicester ham til klubben, som han derpå var med til at sikre sejr i The Championship og dermed oprykning til Premier League. Sit helt store gennembrud fik han i sæsonen 2015-16, hvor han var en af de bærende kræfter på holdet, der meget overraskende vandt det engelske mesterskab. Samtidig blev Mahrez valgt til årets profil i engelsk fodbold af sine kolleger, som årets algierske fodboldspiller samt med på årets hold i Premier League.

Efter fire og en halv sæsoner i Leicester skiftede Mahrez i sommeren 2018 til Manchester City F.C. for et beløb på £60 millioner, det hidtil højeste beløb Manchester City havde betalt for en spiller.

Mahrez debuterede for  i 2014 og var med på holdet til VM i fodbold 2014 og Africa Cup of Nations 2015.

Al-Ahli

I juli 2023 skrev Mahrez kontrakt med Saudi Professional League-klubben Al-Ahli for omkring 34 mio. Euro på en 3 årig aftale indtil juni 2026.

Klubstatistik

Hæder

Klub 
 Premier League: Engelske mestre 2015-16
 Football League Championship: Vinder 2013-14

Individuelt 
 Årets profil i Premier League: 2016
 Premier League PFA Team of the Year: 2015–16
 Årets algierske fodboldspiller: 2016

Noter

Eksterne henvisninger 
 

Fodboldspillere fra Algeriet
Deltagere ved verdensmesterskabet i fodbold 2014
Fodboldspillere fra Leicester City F.C.
Fodboldspillere fra Manchester City F.C.
Moskva-Kazanskij banegård

Moskva-Kazanskij banegården er en af de ni store banegårde i Moskva.

Stationen ligger ved Komsomolskaja-pladsen, hvor to andre banegårde ligger: Leningradskij og Jaroslavskij.

Eksterne henvisninger 

Kazanskij banegård
Etableret i 1864
Almindelig skægagame

Almindelig skægagame (Pogona vitticeps) er australske agamer, som var tæt på at blive udryddet. Australierne sendte nogen ud til forskellige lande rundt i verden og skægagamen er nu blevet et forholdsvis almindeligt hobbydyr.  Det er mest for børn mellem 10-15 år, fordi de er så nemme at passe og er meget rolige og kan sagtens blive holdt, hvis man passer den godt.

Fodring 

Voksne skægagamer skal fodres 4-6 gange om ugen med frugt, grønt og insekter, som f.eks. melorme og fårekyllinger, men de skal helst have en dag uden mad. Unger derimod skal fodres op til 3 gange om dagen, primært med insekter, fordi de ikke gider spise frugt og grønt, fordi de vokser så hurtigt.

Pasning 

Skægagamer spiser ca 70-80% frugt og grønt hvilket betyder de genererer en forholdsvis stor mængde afføring, så man skal rense deres bur/terrarium 3 gange om måneden. Rengøringen er dog forholdsvis let. Skægagamer må aldrig fodres med iceberg salat, da de ikke kan tåle det. De kan også godt lide et godt bad engang imellem. De kan opnå en alder på 10-12 år.

Agamer
Dyr fra Australien
Krybdyr fra Oceanien
Sundt Air

Sundt Air AS er et norsk flyselskab som driver charterflyvning for blandt andet private virksomheder, politikere og privatpersoner ved hjælp af fly der primært bliver leaset af norske virksomhedsejere. Selskabet er baseret i Oslo Lufthavn, Gardermoen og har 42 ansatte, heraf 20 piloter. 

Selskabet blev etableret som Nor Aviation AS i 1997. Sundt AS, et selskab som tilhørte Petter Sundt, overtog dette selskab i 1998. Sundt Air AS ejer også 34% af aktierne i Pegasus Helicopter AS.

Selskabet har siden 2011 stået for miljøovervågningen af de norske farvande på vegne af Kystverket og Kystvakten. Den 2. maj 2016 overtog selskabet ansvaret for den luftbårne miljøovervågning i den danske eksklusive økonomiske zone fra Flyvevåbnets Eskadrille 721.

Flåde 
 3× Beech King Air B200
 1× Beech King Air B350 ER
 1× Bombardier CL-604 Challenger
 2× Cessna 680 Citation Sovreign
 1× Falcon 900EX

Referencer

Eksterne henvisninger 

 sundtair.com

Flyselskaber fra Norge
Etableret i 1996
Fanø Krogaard

Fanø Krogaard er en dansk kro og hotel beliggende i Nordby på Fanø. Kroen blev kongelig privilegeret landevejskro i 1664, og er en af de ældste i landet.

Eksterne henvisninger 
 Fanø Krogaard's officielle websted 

Kroer i Danmark
Etableret i 1664
Krogård
Setun

Setun (, ) er en flod i det vestlige Moskva i Rusland og den største biflod til Moskvafloden i selve Moskva. Floden er 38 km lang og 20 km af floden løber gennem selve byen. Setuns afvandingsareal er på 190 km².

Setun har sit udspring nær landsbyen Salarevo i Novomoskovskij administrative okrug i Moskva og munder ud i Moskvafloden nedenfor Berezjkovskijbroen, overfor Novodévitjijklostret. Setun er rig på skaller, aborrer, karusser, gedder og andre fisk, men på grund af det høje forureningsniveau i floden bliver de ikke fisket.

Noter

Eksterne henvisninger 

Floder i Moskva oblast
Rugsted & Kreutzfeldt (album)

Rugsted & Kreutzfeldt er det selvbetitlede debutalbum fra den danske poprock-duo Rugsted & Kreutzfeldt, der udkom i 1979 på CBS Records. Albummet var produceret af Stig Kreutzfeldt og Jens Rugsted, der også havde skrevet musikken, mens teksterne var skrevet af navne som Benny Holst, Dan Turèll, og Kim Gustavsson.

Spor

Kilder 

Debutalbum fra 1978
Popalbum fra Danmark
Stryken Station

Stryken station (Stryken stasjon) er en jernbanestation på Gjøvikbanen, der ligger i Lunner i Oppland fylke i Norge. Stationen, der består af to spor med en perron og læskur, betjenes kun af enkelte afgange i vinterhalvåret. Her udmærker den sig som udgangspunkt for skiture i Nordmarka. Nord for stationen står i øvrigt det eneste tilbageværende vandtårn på Gjøvikbanen.

Der blev etableret krydsningsspor i Stryken allerede 20. december 1900, men selve stationen blev først etableret 1. december 1917. 20. april 1922 blev den nedgraderet til holdeplads, men 1. december 1937 fik den stationsstatus igen. Stationen blev fjernstyret 29. september 1972 og gjort ubemandet 1. oktober samme år.

Litteratur

Eksterne henvisninger 

Stationer på Gjøvikbanen
Etableret i 1917
Jernbanestationer i Oppland
Harestua Station

Harestua Station (Harestua stasjon eller Harestua holdeplass, tidligere Furumo holdeplass) er en jernbanestation på Gjøvikbanen i Lunner i Oppland fylke i Norge. Stationen består af et spor med tilhørende perron med en opvarmet ventesal udført i træ og glas foruden en parkeringsplads. Stationen har universel udformning med handicapvenlige adgangsforhold og er tilrettelagt for blinde. Fra stationen er der mærkede turløjper i Romeriksåsene og Nordmarka.

Stationen blev oprettet under navnet Furomo i 1984 som følge af stort boligbyggeri i området. Den blev opgraderet i løbet af 2012, og fra december 2012 erstattede stationen den gamle Harestua Station fra 1901, der blev nedlagt for persontrafik men fremdeles eksisterer som krydsningsspor under navnet Monsrud kryssingsspor. Som følge af den flyttede persontrafik etableredes den en kilometer lange Fylkesvei 24 (nu en del af Fylkesvei 2300) fra Harestua gård til Furomo Station. Stationen skiftede navn til Harestua 15. december 2013.

Noter

Eksterne henvisninger 

Stationer på Gjøvikbanen
Etableret i 1984
Jernbanestationer i Oppland
Seóirse Bodley

Seóirse Bodley (født 4. april 1933 i Dublin, Irland) er en irsk komponist, pianist, lærer og dirigent.

Bodley studerede komposition, klaver og direktion på Royal Irish Academy of Music og University College of Music. Han tog herefter til Stuttgart og studerede privat hos Johann Nepomuk David. Han har skrevet 6 symfonier, orkesterværker, kammermusik, vokalværker, instrumental værker for mange instrumenter etc.

Bodley hører til de fremmeste komponister fra det 20. århundrede i Irland. Han var lærer på University College.

Udvalgte værker 

 Symfoni nr. 1 (1959) - for orkester
 Kammersymfoni nr. 1 (1964) - for orkester
 Symfoni nr. 2 "Jeg har elsket Irlands lande" (1982) - for orkester
 Symfoni nr. 3 "Musik" (1980) - for sanger og orkester
 Kammersymfoni nr. 2 (1982) - for orkester
 Symfoni nr. 5 "The Limerick" (1991) - for orkester
 Sinfonietta (2000) - for orkester
 "En lille hvid sky driver over Irland" (1975) - for orkester

Kilde 
 Om Seóirse Bodley på musicweb-international.com 

Komponister fra Irland
Pianister fra Irland
Dirigenter fra Irland
Lærere

Personer fra Dublin
A.J. Potter

Archibald James Potter (født 22. september 1918 i Belfast - død 5. juli 1980 i Greystones, Irland) var en irsk komponist og lærer.

Potter studerede komposition på Royal College of Music hos Ralph Vaughan Williams i London. Studerede videre på Trinity College i Dublin, og fik sin doktorgrad der i komposition (1953).

Han har skrevet 2 symfoni, orkesterværker, kammermusik, koncerter, operaer, 4 balleter, messer etc.

Udvalgte værker 

 Symfoni nr. 1  "Sinfonia de Profundis" (Dybdens Symfoni) (1969) - for orkester
 Symfoni nr. 2  (1976) - for orkester
 Koncert "Kirkekoncert" (1952) - for klaver og orkester
 "Ligegyldig kærlighed" (1959) - ballet
 "Brylluppet" (1979) - opera

Kilde 
 Om A. J. Potter på musicweb-international.com 

Komponister fra Irland
Lærere
Personer fra Belfast
Dybkær Kirke

Dybkær Kirke er en kirke fra 2010 i Gødvad Sogn i Silkeborg Kommune, Aarhus Stift. Før 1970 lå sognet i Hids Herred, Viborg Amt.

I sognet findes også en middelalderkirke Gødvad Kirke som efterhånden var blevet for lille, så man ønskede en ny kirke.

Arkitekter var "Regnbuen Arkitekter", og orglet er af Carsten Lund

Noter

Eksterne henvisninger 
 Dybkær Kirke  på Goedvadsogn.dk
 "Bygningen og inventaret"  fra Goedvadsogn.dk
 Billeder fra indvielsen 
 Om orglet 
 Dybkær Kirke  hos KortTilKirken

Kirker i Silkeborg Kommune
Kirker i Århus Stift
Kirker i Viborg Amt
Bygninger, konstruktioner og anlæg i Silkeborg
Etableret i 2010
Center for islandsk kunst

Center for islandsk kunst (isl.: Kynningarmiðstöð íslenskrar myndlistar − en.: Center for Icelandic Art) er en institution for aktiviteter der vedrører islandsk billedkunst. Centeret skal fremme islandsk kunst ved at forbinde de lokale kunstfællesskaber med internationale kunstnetværk. 
Det skal fremme det nationale og internationale samarbejde for at forbedre mulighederne for islandske kunstnere i Island og øge deres synlighed i udlandet. Centeret blev grundlagt i 2005 og er beliggende på Lækjargata 3 i Reykjavík.

Centerets vigtigste opgaver 
 At fungere som informationscenter
 At fremme islandsk kunst og etablere forbindelser til internationale kunstbegivenheder
 At stå for den islandske pavillon på La Biennale di Venezia, biennalen i Venedig
 Iværksættelse af begivenheder eller events som for eksempel udstillinger og konferencer
 At sørge for programmer for besøgende

Noter

Eksterne henvisninger 
 Centerets hjemmeside
 SIM  "The Association Of Icelandic Artists" (en) 

 * *


Kultur på Island
Kultur i Reykjavik
Etableret i 2005
Bygninger, konstruktioner og anlæg i Reykjavik
Aromatase

Aromatase er et enzym, som fx fremmer dannelsen af østrogener.

Enzymer
Pyralider

Pyralidae (eller Pyralider) er en familie af sommerfugle (Lepidoptera) i overfamilien Pyraloidea. I mange (især ældre) klassifikationer er familien Crambidae (græsmøl) inkluderet som en underfamilie i Pyralidae, hvilket gjorde den kombinerede gruppe til en af de største familier i Lepidoptera. Nyere klassifikationer placerer Crambidae som en familie for sig selv i overfamilien Pyraloidea.

Det er en mangfoldig familie med mere end 6.000 arter beskrevet på verdensplan. Omtrent 81 arter er registreret i Danmark De er fordelt på 3 underfamilier: Gallerinae (voksmøl), Pyralinae og Phycitinae, med mange arter der er sværtbestemmelige. Vingefanget for små og mellemstore arter er normalt mellem 9 og 37 mm med variable morfologiske træk.

Biologisk nedbrydning af plast 

Mikrober fundet i pyraliders fordøjelsessystem er i stand til at fordøje polyetylen (fx plastposer) - og kan derfor hjælpe med at afhænde plast.

To bakteriestammer; Enterobacter asburiae (YT1) og Bacillus sp. (YP1), som er i stand til at nedbryde polyethylen, er blevet fundet i larvernes fordøjelsessystem.
Halvmøl er i stand til at tygge og æde polyethylenfilm. En test med en 28-dages rugningsperiode af disse to bakteriestammer på polyethylenfilm fik filmenes hydrofobicitet til at mindskes. Desuden blev en ødelæggelse af filmene med fordybninger og hulrum (0,3-0,4 μm i dybde) observeret på overfladen af polyethylenfilmene ved at anvende scanning-elektronmikroskop og atomart kraftmikroskop.

Se også 
 Melorm

Kilder 

Møl
Skadedyr
Mad til kæledyr
Fiskegrej
Recirkulering
Safirlori

Safirlori () er en papegøje, der lever på Polynesien.

Noter 
 Avibase - the world bird database

Eksterne henvisninger 

Fugle fra Polynesien
Papegøjer
Katherine Maher

Katherine Maher (født 18. april 1983) er administrerende direktør for Wikimedia Foundation.
Hun har en bachelor fra New York Universitet og har arbejdet ved Verdensbanken, UNICEF, og AccessNow.org.

Maher kom til Wikimedia Foundation i 2014 som kommunikationschef.
Hun blev konstitueret som leder af organisationen efter at Lila Tretikov trak sig i 2016. Senere på året blev hun fastansat i stillingen.

Referencer

Eksterne henvisninger 

Wikimedia-ansatte
VUC Lyngby

VUC Lyngby er en uddannelsesinstitution i Kongens Lyngby. Den tilbyder uddannelse op til det gymnasiale niveau.

Institutionen har til huse på Nybrovej, tilbagetrukken fra vejen og ved siden af bygningerne hvor ingeniørfirmaet E. Pihl & Søn havde til huse.
Den har 125 ansatte og cirka 850 årskursister.

Niqab-sagen 2016 
VUC Lyngby fik landsdækkende medieopmærksomhed i maj 2016 efter at institutionen havde planlagt et forbud mod tildækning af øjne, næse og mund under undervisning.
Introduktionen af ordensreglen ville kunne medføre at muslimske kvinder med niqab ikke ville kunne deltage i skoleundervisningen, men ville skulle tage deres uddannelse som e-learning.
Mediehistorien lød oprindeligt på at 6 muslimske kvinder med niqab var nægtet skoleundervisning.
Reglen var dog på daværende tidspunkt ikke indført.

Referencer

Eksterne henvisninger 
 VUC Lyngbys hjemmeside

Voksenuddannelse
Uddannelsesinstitutioner i Kongens Lyngby
AVK

AVK, Avk og avk har flere betydninger:

Medicin 
 Antivitamin K - se koagulation og warfarin

Steder 
 Arvaikheer lufthavn i provinsen Övörkhangai i Mongoliet - se IATA-lufthavnskoder (IATA: AVK, ICAO: ZMAH).

Virksomhed 
 AVK (virksomhed) — En dansk familieejet koncern og internationel producent af f.eks ventiler til vand- og gasforsyning
Canazei

Canazei (Ladin: Cianacèi, , Kanzenei eller Kanascheid) er en kommune, by og et vintersportssted i provinsen Trentino i det nordlige Italien. Canazei er lokaliseret i den øvre del af Val di Fassa, omkring 110 km nordøst for Trento. Navnet stammer fra det latinske ord cannicetus (hundekrat).

Demografi 
I opgørelsen for 2001 blev indbyggertallet angivet til 1.498 ud af 1.818 (82,4 %), der havde ladin som deres modersmål.

Infrastruktur 
Ved Canazei findes bjergpassene Pordoipasset, Campolongopasset, Gardenapasset og Sellapasset, som til sammen gør det muligt at køre Sellaronda i bil eller på cykel. Sellaronda er en berømt turistvej. Gennem Canazei by går turistruten "The Great Dolomites Road".

Sport 
Canazei er basisstation for mange ekskursioner og bjergbestigninger til Sella, Marmolada og Sassolungo bjergene.Kommunen er repræsenteret i ishockey Serie A af HC Fassa, som spiller på Stadio del Ghiaccio Gianmario Scola. Canazei var medvært ved VM i ishockey 1994 sammen med Bolzano og Milano.

Canazei er et skisportsområde omkring Sella Ronda-nedfarterne med omtrent 42 km pister. Canazei er en del af det store skområde Dolomiti superski.

Begivenheder 
 Gran Festa da d'Istà (store sommerfest - på ladin): afholdes første søndag i september med et traditionelt folkeoptog
 Te Anter i Tobiè: den 2. weekend i juli

Kirker 
 Chiesetta della Madonna della Neve
Kirken er dedikeret til vor frue i sneen og er lokaliseret i Gries, en af Canazeis landsbyer. Den er bygget i 1595 og har et karakteristisk løgformet klokketårn og på sydsiden er der et billede af S. Christopher, som blev malet i det 18. århundrede.

 Chiesetta di San Floriano
Kirken er lokaliseret i centrum af byen og blev bygget i 1592.

Kildehenvisninger

Eksterne henvisninger 
 Canazei on The Campanile Project

Byer i Trentino-Alto Adige
Vintersportssteder i Italien
Trentino
Dolomitterne
Kommuner i Trentino-Alto Adige
Kópavogskirkja

Kópavogskirkja er en kirke på Kópavogurbakken i nærheden af Reykjavík. Den er tegnet af arkitekterne Hörður Bjarnason og Ragnar Emilsson og indviet 12. december 1962 efter to års byggeri. 

Kópavogskirkja er i det ydre en centralkirke, i det Indre en salkirke. Planen er baseret på et græsk kors. Alteret er i øst og orgel på en empore i vest. Også mod nord og syd er der gallerier med siddepladser for kirkens besøgende.

Kirkens vinduer er tegnet af Gerður Helgadottir (†1975), primært i farverne blå og rød, og de skaber i det indre et stemningsfuldt lys.

De hinanden overlejrende skaller kan minde om Operahuset i Sydney af Jørn Utzon.

Galleri

Noter

Eksterne henvisninger 

 Kirkens hjemmeside



Kirker på Island
Etableret i 1962
Spaltevulkan

Spaltevulkaner er flade, og lavaen flyder ud igennem en længere spalte eller flere sprækker i jorden. Spaltevulkaner laver altså ikke én enkelt stor kanal ved et udbrud, men en lang spalte, hvor magmaen vil blive skudt ud af. 

Sådanne spalter kan være flere kilometer lange og kan tit findes ved konstruktive pladegrænser.

Spaltevulkaner dannes generelt der, hvor to kontinentalplader trækker sig fra hinanden. Dette kaldes en spredningszone. 

Spaltevulkaner laver ekstremt stærke udbrud med hundrede tusinde års mellemrum. Lava fra spaltevulkaner er tynd og fyldende.

Islands vulkaner er ofte spaltevulkaner, og de kan være flere kilometer lange. I 1783 var en spaltevulkan ved Laki i Island i udbrud. Den var 25 kilometer lang. 

Geologi
Thyholm Pastorat

Thyholm Pastorat er et pastorat i Struer Provsti, Viborg Stift med de fem sogne:

Hvidbjerg Sogn
Jegindø Sogn
Lyngs Sogn
Odby Sogn
Søndbjerg Sogn

I pastoratet er der fem kirker

Hvidbjerg Kirke
Jegindø Kirke
Lyngs Kirke
Odby Kirke
Søndbjerg Kirke

Pastorater i Viborg Stift
Pastorater i Struer Provsti